पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में गुरुवार को 14,049 नए कोरोना संक्रमित मिले। 167 मरीजों की मौत हो गई। साथ ही 12,246 मरीज ठीक भी हुए। राज्य में सक्रिय मरीजों की संख्या बढ़कर 1,16,239 हो गई है। इसी बीच, प्रदेश में तेजी से फैल रहे संक्रमण को लेकर एक चिंताजनक जानकारी सामने आई है।
जीनोम जांच के लिए भेजे 2857 सैंपलों में से 922 की रिपोर्ट आ चुकी है। इनमें से 40% (367) सैंपलों में दूसरे म्यूटेशन मिले हैं। इनमें भी सबसे ज्यादा 81% (310) सैंपलों में यूके वैरिएंट मिला है। 12% में ऐसा वैरिएंट है, जो चिंता बढ़ाने वाला है। 1% मामलों में ही ऐसा वैरिएंट मिला है, जिसमें चिंता की कोई बात नहीं है। दूसरी तरफ, सरकार को उम्मीद है कि 15 मई तक प्रदेश में दूसरी लहर का पीक आ सकता है। तब प्रदेश में सक्रिय मरीजों की संख्या 1.50 लाख तक हो सकती है।
सभी तैयारियां अभी इसी आकलन के हिसाब से की जा रही हैं। संक्रमण रोकने के लिए गांवों में रेपिड एंटीजन टेस्टिंग भी की जाएगी। आरटी-पीसीआर के लिए भी 8 नई लैब शुरू की जाएंगी। अभी 19 सरकारी व 21 प्राइवेट लैब में 90 हजार सैंपल जांचने की क्षमता है।
जरूरत | 7 दिन में 5600 और बेड की व्यवस्था करनी पड़ेगी
सरकार का आकलन है कि 15 मई तक प्रदेश में 1.50 लाख से अधिक सक्रिय मरीज होंगे। इसे ध्यान में रखकर ही तैयारी की जा रही है। अभी 84% मरीज घरों में और 16% अस्पतालों में हैं। ऐसे में 35 हजार मरीज और बढ़ने पर 5600 अतिरिक्त बेड्स की जरूरत पड़ेगी। अभी प्रदेश में 66 हजार बेड्स की व्यवस्था है। ऑक्सीजन, आईसीयू और वेंटिलेटर बेड 13,728 हैं। इनमें से 3100 ही उपलब्ध हैं।
तैयारी | राज्य के 5 मेडिकल कॉलेजों में क्रिटिकल केयर सेंटर बनाए जाएंगे
ट्रेनिंग | अस्पतालों में वेंटिलेटर चलाने का प्रशिक्षण दिया जाएगा
जागरूकता | कोरोना के खिलाफ जंग में उतरेंगे 7550 शिक्षक
कोरोना संक्रमण के खिलाफ जंग में सीनियर आईएएस से लेकर मंत्रियों तक के मैदान में उतरने के बाद अब शिक्षकों की भी ड्यूटी लगेगी। साइंस एंड बायोलॉजी के 7550 टीजीटी और पीजीटी शिक्षकों को शुक्रवार से इसके लिए ट्रेनिंग दी जाएगी। शिक्षक अपने-अपने क्षेत्रों में लोगों को कोविड प्रोटोकॉल का पाठ पढ़ाएंगे। होम आइसोलेशन में मरीजों का ध्यान रखना भी सिखाएंगे। ट्रेनिंग 12 मई तक ऑनलाइन होगी। इनके साथ ट्रेनिंग में आशा वर्कर, एएनएम, एमपीएचडब्ल्यू भी शामिल होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn